Tuak

Tuak tu sebansa ai irup ti ngundan alkohol lalu tebilang ba bansa bumiputera di kandang menua Nusantara. Ia digaga ngena chara meram asi ti digerami ngena chiping tauka ragi.  

Bansa tuak
Tuak berau
Tuak berau selalu digaga orang Iban sereta Dayak ba Sarawak enggau Kalimantan kenyau jeman suba. Selalu iya tuak digaga ari bansa beras  ketan. Beras nya deka direndam enggau ai sereta ragi dalam jagu. Proses "tajau" tu deka ngambi timpuh enda kurang ari dua minggu sebedau iya ulih diirup lalu beras nya mega deka nyadi sebansa pemakai ti dikumbai "asi tapai". Taja pia, kemaya hari tu proses ngaga tuak bisi lain mimit iya nya kelimpah ari digaga ngena beras ketan, iya mega dichampur enggau gula pasir ngambika asai iya manis.

Tuak deka dinah maya pengerami Gawai Dayak, Gawai Hantu, Gawai Burung enggau pengerami ke bukai.Choo, Eris (Jun 2018). "The rites and rituals of Hari Gawai". Going Places. Malaysia Airlines. Kelimpah ari bansa Iban, bisi mega komuniti bukai baka Bidayuh, Orang Ulu bela ngaga ai tuak ngena chara diri empu. Tuak mega tau mai penusah baka mabuk, halusinasi, mutah enti diirup kelalu balat.Nya alai,kitai patut nagang diri maya ngirup ai tu.

Tuak nipah/nira/nyiur
Tuak nipah, tuak nira tauka tuak nyiur nya siti bansa ai tuak digaga Orang Asli. Selalu iya tuak tu diasilka ngena chara nebang mayang sebatang nyiur, enau tauka nipah. Mayang tu enti ditinggal deka nyadi buah. Iya deka dibelah lalu ai manis ti neritik ari tandan ti dibelah nya deka digumpul dalam siti kontena, selalu iya kontena buluh. Ai tu dikelala enggau nama ai sap ti tau diirup enggau nadai kandung alkohol. Udah nya ai tu deka diperam nyentukka isi gula dalam iya betukar nyadi alkohol nengah proses peram pengelama beberapa hari. Tuak nyiur/nipah tu deka diirup sepengudah behari-hari.

Selalu iya bansa tuak tu deka dinah ba sekeda pengerami baka pengerami tauka pengerami melah pinang enggau ti bukai. Enti paste/nipah kelapa tu ditinggalka kelalu lama, iya deka masam lalu pengujung iya bebali nyadi cuka semulajadi enggau enda ibuh nyampur utai luar.

 Kereban sanding